অত:পর ১৭ অক্টোবর ২০১৪ ইং তারিখ সন্ধ্যেয় ঢাকার প্যান প্যাসিফিক হোটেল সোনারগাঁওএ এমসিসিআই আয়োজিত ড. এপিজে আব্দুল কালাম স্যারএর ইউথ ডায়ালগ প্রোগামটিতে অংশগ্রহন করেছিলাম। অনেক অনেক ভালো লেগেছে। এতবড় একজন বিজ্ঞানীকে কাছ থেকে দেখতে পারা আমাকে বিমোহিত করেছে। অনুষ্ঠানে বাংলাদেশের ষোলটা বিশ্ববিদ্যালয়ের প্রায় সাতশত ছাত্র অংশগ্রহন করেছিলো। অনুষ্ঠান শেষে তিনি যখন বলরুম থেকে বেরিয়ে যাচ্ছিলেন আমি তার সামনে গিয়ে দাড়ালাম আমার সাইকোহিস্ট্রিক্যাল ফিজিক্সের বই এবং প্রেজেন্টেশনের সিডিটি নিয়ে। তার একান্ত ব্যাক্তিগত সহকারীর সাথে আমাকে আগেই পরিচয় করিয়ে দিয়েছিলেন এমসিসিআই’এর ফারুক স্যার এবং ফারুক স্যারের সাথে আবার আমার পরিচয় করিয়ে দিয়েছিলেন এমসিসিআই’এর আলম স্যার ও সাকিব কোরেইশি ভাই যিনি আমাকে অনুষ্ঠানে অংশগ্রহন করতে একটি ইনভাইটেশন কার্ড পাইয়ে দিয়েছিলেন।